open-index/open-wikipedia-markdown huggingface dataset:
Vražda Gustáva Baláža

**Vražda Gustáva Baláža** bola vražda slovenského občana rómskeho pôvodu, Gustáva Baláža (* 1953† 22. december 1996, Handlová), ktorú 22. decembra 1996 v Handlovej spáchal neonacista Tomáš Handel. Jej následky boli sledované verejnosťou aj medzinárodnými organizáciami. Vražda podnietila vznik pravdepodobne prvých zdokumentovaných organizovaných rómskych hliadok (v dobovej tlači označované ako *rómska domobrana*) v regióne.

## Okolnosti útoku
V noci zo soboty na nedeľu, 22. decembra 1996, pricestoval 43-ročný Gustáv Baláž do Handlovej z Česka, kde pracoval. Keďže niesol viacero vianočných darov pre rodinu, požiadal svojho 21-ročného syna Gustáva Baláža mladšieho, aby mu išiel naproti. V centre mesta, pred obchodným domom Jednota, napadol dvojicu 18-ročný Tomáš Handel. Staršieho muža pobodal nožom trikrát do oblasti hrudníka, na následky čoho zraneniam na mieste podľahol. Baláža mladšieho útočník bodol jedenkrát do brucha a bol neskôr prevezený do nemocnice. Útočník následne z miesta činu utiekol, no po štyroch hodinách bol vypátraný a zadržaný políciou.

## Vyšetrovanie a súdny proces
Zadržaný Tomáš Handel sa k vražde priznal vyšetrovateľovi Krajského úradu vyšetrovania v Banskej Bystrici a uviedol aj, že sa hlási k subkultúre Skinheads, resp. jej rasistickej odnoži. Handel sa podľa portálu Nové slovo zúčastnil tichej spomienky pri hrobe neonacistu Jozefa Bahnu v Prievidzi, kde pred niekoľkými svedkami prisahal, že v Handlovej zabije jedného Róma. V minulosti už trestne stíhaný útočník bol v deň zadržania obvinený vyšetrovateľom z trestného činu vraždy a pokusu o vraždu.

V septembri roku 1997 ho Krajský súd v Banskej Bystrici odsúdil za uvedené trestné činy na jedenásť a pol roka väzenia.

## Reakcia rómskej komunity
Vražda Gustáva Baláža v Handlovej bola podnetom pre vznik  rómskych hliadok (v dobovej tlači označovaných *rómska domobrana*) v mestách Handlová a Prievidza.

Marek Baláž, predseda Rómskej inteligencie za spolunažívanie a iniciátor založenia domobrany: "V prvom rade treba povedať, že jednotky domobrany nemajú útočný, ale obranný charakter. Bohužiaľ, k tomuto kroku sme boli nútení pristúpiť po opakovaných rasovo motivovaných útokoch na našich obyvateľov. Nemáme totiž záruku ochrany našich životov a rodín ani zo strany polície, ani štátu."

## Referencie


Kategória:Rasovo motivované vraždy na Slovensku
Kategória:1996 na Slovensku
Kategória:Handlová
Cibuľník

**Cibuľník** () je zalesnený vrch v Súľovských vrchoch. Leží nad obcou Lietavská Svinná, približne  juhozápadne od Žiliny. 

## Poloha
Vrch sa nachádza na východnom okraji centrálnej časti pohoria, v geomorfologickom podcelku Skalky. Leží v Žilinskom kraji, v okrese Žilina a zasahuje na katastrálne územie obcí Lietava a Lietavská Svinná-Babkov. Najbližšími sídlami sú južne situovaná Lietavská Svinná a severne ležiaca Lietava. Na bralách na východnom okraji hrebeňa stojí rozsiahly Lietavský hrad.

## Opis
Cibuľník je súčasťou horského hrebeňa v severnej polovici Skaliek, ktorý vystupuje nad údolie Lietavského potoka na severe a Svinianky na juhu. Východne je hlbokým sedlom oddelená Drieňovica (), západným susedom v hrebeni je vrch Strážna () a južne sa nachádzajú Skalky (). Severné svahy masívu odvodňuje Lietavský potok, južné potok Svinianka, oba smerujúce do Rajčanky v povodí Váhu. Rovinatý hrebeň, zakončený skalným bralom, oddávna využívalo okolité obyvateľstvo na svoju obranu, čo dokazujú archeologické nálezy z praveku. V 13. storočí tu bol vybudovaný hrad, ktorý bol niekoľkokrát rozšírený a bol sídlom rozsiahleho panstva. Práve vďaka hradu je Cibuľník atraktívnou turistickou lokalitou.

### Výhľady
Lesným porastom pokrytý hrebeň poskytuje len obmedzený rozhľad, jedinečný výhľad však poskytuje samotný hrad. Z neho možno pozorovať najmä okolité Súľovské vrchy a blízku Žilinskú kotlinu. Pri vhodných podmienkach je viditeľná veľká časť Malej Fatry, Kysuckej vrchoviny a Javorníkov, nezriedka tiež Lysá hora, Veľká Rača či Pilsko.

## Prístup
* po  značke od juhu z Lietavskej Svinnej 
* po  značke:
** zo severovýchodu z obce Lietava
** zo západu z Podhoria 

## Referencie

## Pozri aj
* Lietavský hrad
* Skalky
* Zoznam vrcholov v Súľovských vrchoch

## Iné projekty

## Externé odkazy
* Poloha na turistickej mape

Kategória:Vrchy v Súľovských vrchoch
Kategória:Vrchy v okrese Žilina
Kategória:Lietava
Kategória:Lietavská Svinná-Babkov
Kategória:Vrchy pod 1000 metrov na Slovensku
Železničná stanica Šahy

**Železničná stanica Šahy** je železničná stanica v Šahách. Leží na trati 153 Zvolen – Čata. Nie je elektrifikovaná. Stanica patrí pod sekciu riadenia dopravy Oblastného riaditeľstva Zvolen Železníc Slovenskej republiky..

## Doprava
Na stanici sa nachádza 5 dopravných a 3 manipulačné koľaje. Je zmiešanou a medziľahlou stanicou. Patria k nej nesamostatné stanice Krupina, Hontianske Tesáre, Ipeľský Sokolec a Pastovce. Stanica patrí do Oblastného riaditeľstva Zvolen.

Trať ŠahyČata bola odovzdaná 24. septembra 1886, 15. augusta 1891 trať ŠahyDrégelypalánkBalassagyarmat a 7. apríla 1899 trať ŠahyKrupina. 2. februára 2003 bola prerušená osobná doprava do Krupiny a do Čaty. 15. júna 2003 bola obnovená osobná doprava do Čaty.

## Referencie

## Externé odkazy
* Stanica na stránke ŽSR 
* Stanica na stránke VLAKY.NET

Šahy
Kategória:Šahy
Kategória:Doprava v okrese Levice
Kategória:Stavby v okrese Levice
Železničná stanica Krupina

**Železničná stanica Krupina** je železničná stanica v Krupine. Leží na trati 153 Zvolen – Čata. Nie je elektrifikovaná.

## Doprava
Na stanici sa nachádza 3 dopravné, 4 manipulačné a 3 ostatné koľaje. Ako nesamostatná stanica je pridelená k žst. Šahy. Stanica patrí do Oblastného riaditeľstva Zvolen.

Trať ŠahyKrupina bola odovzdaná 7. apríla 1899. 2. februára 2003 bola prerušená osobná doprava medzi Šahmi a Krupinou.

## Referencie

## Externé odkazy
* Stanica na stránke ŽSR 
* Stanica na stránke VLAKY.NET

Krupina
Kategória:Krupina
Kategória:Doprava v okrese Krupina
Kategória:Stavby v okrese Krupina
Strážna

**Strážna** môže byť:

* vrch v Súľovských vrchoch, pozri Strážna (vrch v Súľovských vrchoch)
* vrch v Chvojnickej pahorkatine, pozri Strážna (vrch v Chvojnickej pahorkatine)
* vrch v Cerovej vrchovine, pozri Strážna (vrch v Cerovej vrchovine)
* vrch v Čiernej hore, pozri Strážna (vrch v Čiernej hore)
Andrea Riseboroughová

**Andrea Riseboroughová** (; * 20. november, 1981, Newcastle upon Tyne, Anglicko, Spojené kráľovstvo) je anglická divadelná, filmová a televízna herečka, ktorá získala v roku 2023 nomináciu na filmové ocenenie Academy Awards, za jej herecký výkon vo filme *To Leslie* (2022).

## Detstvo a mladosť
Je dcérou sekretárky a otec sa venoval predaju automobilov. Má mladšiu sestru Lauru, ktorá študovala tiež herectvo, na Royal Academy of Dramatic Art. Riseboroughová je tiež členkou National Youth Theatre of Great Britain. 

## Kariéra
Riseboroughová sa venovala od roku 2001 prevažne divadlu. Jej prvý film natočila v roku 2005 a prvú väčšiu úlohu získala v roku 2008, vo filme *Margaret Thatcherová - Dlhá cesta do Finchley*, kde stvárnila Margaret Thatcherovú. Po boku Sally Hawkins sa objavila vo filme *Vyrobené v Dagenhame*, z roku 2010. V rovnakom roku sa objavila aj vo filme *Brighton Rock*, kde za svoj herecký výkon získala dve nominácie na ocenenie British Independent Film Awards. 

V roku 2012, sa pripojila k hereckému obsadeniu ako Jason Bateman, Alexander Skarsgård, Max Thieriot a Hope Davis vo filme *Odpojiť*. O rok neskôr hrala po boku Toma Cruisea a Olgy Kurylenko vo filme *Oblivion: Nevedomí*. V rovnakom roku bola nominovaná na ocenenie BAFTA, k kategórii Vychádzajúca hviezda. V roku 2014 sa objavila v Oscarovom filme *[[Birdman]]*. Tiež získala herecké ocenenie SAG, za najlepšie obsadenie filmu. 

V roku 2015 sa objavila v televíznom seriály *National Treasure*, kde hrala po boku Julie Walters a Robbieho Coltranea. V roku 2017 sa objavila v jednej epizóde televízneho seriálu ''Black Mirror'' a v rovnakom roku tiež hrala aj vo filmoch ako *Súboj pohlaví* a ''Stratili sme Stalina''. O rok neskôr sa objavila v psychologickej dráme *Nancy*, kde za svoj herecký výkon, si odniesla cenu pre najlepšiu herečku na Filmovom festivale v Sitges. 

V roku 2020 sa objavila vo filmoch *Possessor*, *Nenávisť* a *Luxor* a v televíznom seriály *Nula, Nula, Nula*. V roku 2021 mali premiéru filmy ako *Here Before*, *The Electrical Life of Louis Wain* a *To Leslie*, v ktorých Riseboroughová hrá. Za svoj herecký výkon vo filme *To Leslie*, získala nomináciu na Academy Awards. 

## Súkromný život
Počas natáčania filmu *Luxor*, sa Riseboroughová zblížila s hercom Karimom Salehom, s ktorým má vzťah. 

## Zdroj

Kategória:Anglické filmové herečky
Kategória:Anglické televízne herečky
Kategória:Anglické divadelné herečky
Kategória:Anglické shakespearovské herečky
Kategória:Osobnosti z Newcastlu upon Tyne
Vera Wisterová

**Vera Wisterová** (* 30. marec 1977, Bratislava) je slovenská moderátorka a režisérka.

## Životopis
Vyštudovala Pedagogickú fakultu UK v Bratislave, odbor anglický jazyk a literatúra. Dva roky študovala filmovú a televíznu vedu v Austrálii.

Kariérne pôsobila v Rádiu FM a Fun rádiu. Pracovala v dnes už neexistujúcej súkromnej televízii VTV, v televízii Markíza uvádzala relácie Deka, Kuul Klub, magazíny televíznych programov *[[Mojsejovci]]*, *Nevesta pre milionára*. Ako režisérka má na konte niekoľko hudobných klipov aj televízny projekt *[[Karavan šou]]*.

V roku 2015 moderovala vianočný benefičný koncert Úsmev ako dar. Naďalej sa aktívne venuje moderovaniu komerčných aj súkromných akcií.

V roku 2021 tri mesiace moderovala zábavný program *[[Byť zdravý je výhra]]* na verejnoprávnej Jednotke.

Moderovala viacero ročníkov odovzávania Cien SOZA.

## Referencie

Kategória:Osobnosti z Bratislavy
Kategória:Slovenskí moderátori
Kategória:Absolventi Pedagogickej fakulty Univerzity Komenského v Bratislave
Kategória:Pracovníci Slovenskej televízie
Grand Theft Auto: The Trilogy – The Definitive Edition

***Grand Theft Auto: The Trilogy – The Definitive Edition*** je remaster videohier *[[Grand Theft Auto III]]* (2001), *[[Grand Theft Auto: Vice City]]* (2002) a *[[Grand Theft Auto: San Andreas]]* (2004), vydaný 11. novembra 2021, ktorý bol vyvinutý spoločnosťou Grove Street Games a publikovaný spoločnosťou Rockstar Games.

## Oznámenie a vydanie
K oficiálnemu oznámeniu a vydaniu prvého teaseru došlo 8. októbra 2021. Hra vyšla na platformy Microsoft Windows, PlayStation 4, PlayStation 5, Xbox One, Xbox Series X a Nintendo Switch 11. novembra 2021. Na mobilných platformách Android a iOS je vydanie plánované na rok 2022.

Hneď po vydaní sa hra stala terčom silnej kritiky od verejnosti i médií. Napríklad na databáze recenzií Metacritic sa jej hodnotenie pohybovalo medzi 0,4-0,9 bodmi z 10, čo ju činí jednou z najhoršie hodnotených produktov na tomto serveri. Hra bola kritizovaná za malý počet vylepšení, ohavné modely postáv a hlavne obrovské množstvo chýb a bugov všetkého druhu. Hra musela byť dokonca pár dní po vydaní stiahnutá z predaja, vďaka čomu bolo jej vydanie často prirovnávané k minulo ročnému vydaniu poľskej videohry Cyberpunk 2077. Spoločnosť Rockstar Games sa verejne ospravedlnila za stav videohier pri vydaní a prisľúbila ich postupné zlepšenie a opravu. Zároveň sľúbila, že všetci majitelia Definitívnej Edície na PC dostanú zdarma pôvodnú verziu tejto trilógie.

## Referencie

## Iné projekty

Kategória:Akčné počítačové hry a videohry
Kategória:Počítačové hry
Kategória:Hry pre Xbox
Kategória:Grand Theft Auto
Kategória:Third-person-shooter
Kategória:Hry pre Windows
Strážna (vrch v Súľovských vrchoch)

**Strážna** () je zalesnený vrch v Súľovských vrchoch. Leží nad obcou Lietavská Svinná, približne  juhozápadne od Žiliny. 

## Poloha
Vrch sa nachádza na východnom okraji centrálnej časti pohoria, v geomorfologickom podcelku Skalky. Leží v Žilinskom kraji, v okrese Žilina a zasahuje na katastrálne územie obcí Lietava a Lietavská Svinná-Babkov. Najbližšími sídlami sú južne situovaná Lietavská Svinná, severozápadne ležiaci Babkov a severovýchodne ležiaca Lietava.

## Opis
Strážna je súčasťou horského hrebeňa v severnej polovici Skaliek, ktorý vedie od vrchu Žibrid na Drieňovicu (). Východne susedí výrazným sedlom oddelený Cibuľník (), južne Tlstá hora (), juhozápadne Žibrid () a západne vrch Kečka (). Západný okraj masívu vymedzuje Babkovská tiesňava, ktorou preteká potok Svinianka, odvádzajúci vodu z jeho západnej a južnej časti. Severovýchodnú časť odvodňuje Lietavský potok. Na susednom Cibuľníku stojí Lietavský hrad. 

### Výhľady
Zalesnený hrebeň vrchu poskytuje len obmedzený rozhľad, viac možností na výhľady sú zo skalnatých juhovýchodných svahov. Viditeľné sú tak najmä okolité Súľovské vrchy a blízka Žilinská kotlina, pri vhodných podmienkach je pozorovateľná časť Malej Fatry, Kysuckej vrchoviny a Javorníkov. 

## Prístup
Na Strážnu nevedie značená turistická trasa,  modrá značka vedie len južným okrajom cez sedlo na susedný Cibuľník. Na vrchol tak vedú lesné chodníky z blízkej Lietavskej Svinnej a Babkova. 

## Referencie

## Pozri aj
* Skalky
* Zoznam vrcholov v Súľovských vrchoch

## Iné projekty

## Externé odkazy
* Poloha na turistickej mape

Kategória:Vrchy v Súľovských vrchoch
Kategória:Vrchy v okrese Žilina
Kategória:Lietava
Kategória:Lietavská Svinná-Babkov
Kategória:Vrchy pod 1000 metrov na Slovensku
Aziz Sergejevič Šaveršjan

**Aziz Sergejevič Šaveršjan** (; * 14. marec 1989, Moskva† 5. august 2011, Bangkok), preslávený pod prezývkou ZYZZ, bol austrálsky kulturista kurdského pôvodu, internetová celebrita, osobný tréner, motivátor a model.

## Život
Narodil sa v Moskve ako najmladší syn kardiologičky Majany Ibojanovej a Sergeja Šaveršijana. Mal staršieho brata Saida Šaveršijana, ktorý je známy pod prezývkou *„Chestbrah“*. Začiatkom 90. rokov sa celá jeho rodina presťahovala do Austrálie. Vyrastal v Eastwoode, v Novom Južnom Walese. Navštevoval kresťanskú strednú školu Marist College Eastwood.

## Kulturistika
Predtým ako sa stal kulturistom, bol opisovaný ako kostnaté dieťa. Na konci strednej školy sa inšpiroval svojím bratom, ktorý posilňoval a tak začal chodiť do fitness centra. S jeho narastajúcim záujmom o posilňovanie sa začal zaujímať o výživu a tréning. Každý deň trávil tri až štyri hodiny vo fitness centre. Problémový bol jeho vzťah ku steroidom. Medzi jeho obľúbených profesionálnych kulturistov patril Arnold Schwarzenegger a Frank Zane.

Objavil sa na plagátoch subkultúry amatérskych kulturistov v Austrálii nazývaných „The Aesthetics Crew“, ktorá sa vďaka nemu stala veľmi populárna. V júni 2011 založil vlastnú proteinovú značku „Protein of the Gods“ a ďalej svoju vlastnú odevnú značku. 17. mája 2011 vydal knihu ***Bodybuilding Bible***, v ktorej zhrnul všetky svoje vedomosti o kulturistike. Za svoje preslávenie a značky vďačil hlavne sociálnym sieťam, ako napríklad internetovému fóru 4chan.

## Smrť
5. augusta 2011, počas svojej dovolenky v Bangkoku v Thajsku, utrpel v saune srdcový záchvat. Bol odvezený do nemocnice, v ktorej ho doktori už neboli schopní oživiť. Jeho rodina a priatelia potom túto skutočnosť oznámili pomocou sociálnej siete Facebook. Jeho smrť bola potvrdená austrálskym Ministerstvom zahraničných vecí a obchodu v utorok 9. augusta 2011. Pitva odhalila, že trpel nediagnostikovanou srdcovou vadou. Jeho rodina potom oznámila, že zaznamenali symptómy ako vysoký krvný tlak a skrátený dych niekoľko mesiacov pred smrťou.

Od doby svojej smrti motivoval Šaveršijan milióny ľudí na internete ku zmene životného štýlu. Často je vyjadrovaná myšlienka, že inšpiroval celú jednu generáciu.

## Iné projekty

## Zdroje

Kategória:Podnikatelia
Kategória:Kulturisti
Kategória:Úmrtia na infarkt myokardu
Kategória:Osobnosti z Moskvy
Tour Triangle

**Tour Triangle**, tiež známy ako *Projet Triangle* alebo jednoducho *Triangle*, je mrakodrap, ktorý má byť postavený na parížskom výstavisku v Paríži vo Francúzsku. Navrhnutá švajčiarskou agentúrou Herzog & de Meuron bude mať tvar 180 metrov vysokej sklenenej pyramídy s lichobežníkovým telom, ktoré je na jednej strane široké a na druhej úzke. Bude to prvý mrakodrap v centre Paríža od Tour Montparnasse v roku 1973.

## Referencie

## Externé odkazy
* Tour Triangle

Kategória:2026
Kategória:Mrakodrapy v Paríži
Kategória:Stavby v Paríži
Kategória:15. obvod (Paríž)
Àstrid Bergès-Frisbey

**Àstrid Bergès-Frisbey** ( * 26. máj, 1986, Barcelona, Španielsko) je španielsko-francúzska herečka a modelka. 

## Detstvo a mladosť
Jej otec je španielskeho pôvodu a matka francúzsko-amerického pôvodu. Je najstaršou z troch dcér. Po rozvode jej rodičov vyrastala v juhozápadnom Francúzsku. V sedemnástich sa presťahovala do Paríža, aby sa mohla venovať štúdiu alternatívnej medicíny, konkr. osteopatii. Krátko po tom, jej otec náhle zomrel a ona sa začala zaujímať o herectvo.

## Kariéra
Herecky debutovala v roku 2007 vo francúzskej televízii. O rok neskôr, si zahrala v celovečernom debute *Un barrage contre le Pacifique*, po boku Isabelle Huppert. V roku 2011 stvárnila rolu morskej panny Syreny, vo filme *Piráti z Karibiku: V neznámych vodách*. Kvôli natáčaniu sa musela naučiť po anglicky. V roku 2014 si zahrala druhý krát v americkom filme, s názvom ''Východiskový bod''. Pre rolu Sofi, bola vybraná kvôli sfarbeniu jej dúhoviek, na ktoré sa zameriaval aj celý dej filmu. O rok neskôr hrala v talianskom filme *Alaska*, kvôli ktorému sa naučila po taliansky. Porazila tiež herečky ako Alicia Vikander, Elizabeth Olsen či Felicity Jones v konkurze na rolu Guinevere, vo filme *Kráľ Artuš: Legenda o meči* (2017).

V roku 2021 si zahrala jednu z úloh v španielskom filme *Veľká španielska lúpež*.

## Zdroj

Kategória:Španielske filmové herečky
Kategória:Španielske televízne herečky
Kategória:Francúzske filmové herečky
Kategória:Francúzske televízne herečky
Kategória:Francúzske osobnosti španielskeho pôvodu
Kategória:Osobnosti z Barcelony
Kostol svätého Mikuláša (Stročín)

**Kostol sv. Mikuláša** je rímskokatolícky kostol v duplinskej farnosti, nachádza sa v centre obce Stročín. Kostol je stavaný v gotickom štýle. Prvá zmienka o tomto kostole pochádza z roku 1443.Tiež patrí k najvýznamnejším gotickým kostolom na severe Slovenska. Jeho správcom je teraz o. Metod Haľko.

## História kostola
Prvá zmienka sa datuje do roku 1443 kedy bol postavený drevený a bez veže. Od roku 1443 do roku 1496 je písomne doložený vo Vranovsko-stropkovskom dištrikte Jágerského biskupstva, do ktorého patril aj kostol v Stročíne. V roku 1691 bola zmienka o jeho prestavaní do murovanej podoby v gotickom štýle v tom čase bol filiálkou farnosti Mestisko a ako kňaz tu pôsobil Július Szuley. K tomuto kostolu sa viaže aj povesť keď v roku 1775 bol kostol v katastrofálnom stave a nevhodný na slúženie bohoslužieb tak financie sa našli keď istá dievčina z ďalekého kraja doniesla poklad a takto mohol byť kostol zrekonštruovaný. Počas prvej svetovej vojny bol kostol poškodený ruskými a rakúsko-uhorskými vojskami. V roku 1922 prešiel veľkou rekonštrukciou. Posledná rekonštrukcia prebehla v roku 2007.

## Galéria

||Pohľad od hlavnej cesty


## Referencie

## Iné projekty

Stročín
Stročín
Stročín
Stročín
Kategória:Stročín
Rockers (skupina)

(**The**) **Rockers** bola krátkodobá britsko-írska pub rocková superskupina. Jej členmi boli Chas Hodges, John Coghlan, Phil Lynott a Roy Wood.

## We Are the Boys!
Skupina vydala len jednu nahrávku, a to singel „We Are the Boys!“, ktorý v roku 1983 vydalo vydavateľstvo CBS. Skladal sa z dvoch častí: 8 piesní na A-strane pod spoločným názvom „We Are the Boys! (Medley)“ a B-strany „Rockin' on the Stage“.

### Zoznam skladieb
#### Strana A – „We Are the Boys! (Medley)“ – 4:02
# „We Are the Boys (Who Make All the Noise)“
# „Great Balls of Fire“
# „Keep a Knockin'“
# „Johnny B. Goode“
# „Roll Over Beethoven“
# „Way Down Yonder in New Orleans“
# „Chantilly Lace“
# „We Are The Boys (Close)“

#### Strana B
# „Rockin' on the Stage“ – 3:40

## Členovia
* Chas Hodges – klavír, spev
* Phil Lynott – basgitara, spev
* John Coghlan – bicie
* Roy Wood – gitara, spev

### ''[[Saturday Stayback]]'' zostava (12. február 1983)
* Chas Hodges – klavír, spev
* Phil Lynott – basgitara, spev
* Bev Bevan – bicie
* Roy Wood – gitara, spev

## Referencie

## Externé odkazy
* Rockers na Discogs

Kategória:Rockové hudobné skupiny
Kategória:Britské rockové hudobné skupiny
Relax, Take It Easy

„**Relax, Take It Easy**“ je debutový singel libanonsko-britského pesničkára Miku z jeho debutového albumu *[[Life in Cartoon Motion]]*. V Spojenom kráľovstve sa piesni pri pôvodnom vydaní nepodarilo umiestniť do hitparády, ale po tom, čo sa „Grace Kelly“ v januári 2007 umiestnila na vrchole rebríčka, podarilo sa jej dosiahnuť vrchol na 67. mieste v rebríčku UK Downloads Chart kvôli predajom zo stiahnutí.

Pieseň využíva melódiu zo singlu skupiny Cutting Crew „(I Just) Died in Your Arms“. V Severnej Amerike vyšiel ako tretí singel z albumu. Pieseň bola vydaná ako Mikov šiesty singel v Spojenom kráľovstve, do obchodov sa dostala 31. decembra 2007 a ako digital download bola dostupná 24. decembra 2007 ako dvojitá strana A so skladbou „Lollipop“. Tento singel vyvrcholil na 18. mieste v rebríčku UK Singles Chart. Pieseň bola tiež prominentne obsiahnutá vo filme *[[Ware the World Mine]]*.  Nachádza sa aj vo filme *[[Monte Carlo (film z roku 2011)|Monte Carlo]]* z roku 2011.

## Hudobné video
Existujú dve verzie hudobného videa „Relax, Take It Easy“. Prvé obsahuje modré pozadie s kresbami podľa Mikových piesní, ktoré zahŕňajú postavy ako Lollipop Girl, Big Girl a Billy Brown. Obsahuje tiež farebné kreslené káble pre zosilňovače a v niektorých častiach obsahuje zábery Miku na koncerte v Európe. Táto verzia sa hrala na VH1 po celom svete. Táto verzia bola použitá pre vydanie *[[Life in Cartoon Motion]]*. Táto verzia sa používa na verejné použitie. Druhá verzia videa je najnovšia. Bola vydaná v Spojenom kráľovstve a niektorých krajinách Európy pre opätovné vydanie singla. Druhá verzia obsahuje videá a obrázky fanúšikov z Mikových početných koncertov. Video bolo oficiálne zverejnené na YouTube. Video získalo vysoké hodnotenie na YouTube, hoci nebolo zverejnené v žiadnom verejnom vydaní od Miku.

## Zoznam skladieb
**2006**

* **CD1**

# „Relax, Take It Easy“ – 4:10
# „Billy Brown“ – 3:14

* **CD2**

# „Relax, Take It Easy“ – 4:10
# „Relax, Take It Easy“ (Ashley Beedle's Castro Vocal Mix) – 6:37
# „Relax, Take It Easy“ (Acoustic) – 4:18
# „Relax, Take It Easy“ (Video)

* **7" vinyl**

# "Relax, Take It Easy" – 4:10
# "Billy Brown" – 3:14

* **12" vinyl**

# „Relax, Take It Easy“ (Ashley Beedle's Castro Vocal Mix) – 6:37
# „Relax, Take It Easy“ (Ashley Beedle's Dub) – 7:08
# „Relax, Take It Easy“ – 4:10

**2007**

* **CD1**

# „Relax, Take It Easy“ – 3:38
# „Lollipop“ (Live From L'Olympia Paris)
# „I Want You Back“ (Live From L'Olympia Paris)
# „Relax, Take It Easy“ (Dennis Christopher Remix Radio Edit)
# „Lollipop“ (Fred Deakin's Fredmix)

* **CD2**

# „Relax, Take It Easy“ – 3:38
# „Lollipop“ – 3:43

* **USB stick**

# „Relax, Take It Easy“ – 3:38
# „Lollipop“ – 3:43
# „Relax, Take It Easy“ (Alpha Beat Remix)
# „Relax, Take It Easy“ (Frank Musikmix)
# „Relax, Take It Easy“ (Ashley Beedle's Castro Vocal Mix)
# „Relax, Take It Easy“ (Live In Paris – Video)
# „Lollipop“ (16:9 Bunny Action – Video)

## Umiestnenie v rebríčkoch

### Týždenné rebríčky

### Koncoročné rebríčky

## Referencie

## Externé odkazy

* „Relax, Take It Easy“ na YouTube

## Zdroj

* 

Kategória:Single z 2007
Drieňov

**Drieňov** môže byť:

* geomorfologická časť Strážovských vrchov, pozri Drieňov (geomorfologická časť)
* vrch v Štiavnických vrchoch, pozri Drieňov (vrch v Štiavnických vrchoch)
* vodný tok, pozri Drieňov (prítok Plachtinského potoka)

## Pozri aj
* Drienov
Maják Copinsay

**Maják Copinsay** stojí na východnej strane malého ostrova Copinsay na Orknejských ostrovoch v severnej časti Škótskej vysočiny. Je zapísaný v zozname škótskych pamiatok pod číslom LB18574.

## História
Maják spravuje Severná rada majákov (Northern Lighthouse Board, NLB) v Edinburghu, škótska organizácia pre námornú pobrežnú pomoc.

Maják Copinsay navrhol a postavil inžinier David Alan Stevenson a do prevádzky bol uvedený 8. novembra 1915.

Ostrov bol obývaný do roku 1958. Na farme bola škola s učiteľom (trieda), cintorín a na začiatku 20. storočia tu fungovala týždenná poštová služba, ktorá zabezpečovala kontakt s pevninou a v prípade priaznivého počasia aj dvojtýždňové nákupné výlety do Deerness. Na farme sa chovali kone, dobytok a ovce, ktoré sa na okolité ostrovy prepravovali na špeciálnych lodiach nazývaných *coo* alebo *cow*. Stravu dopĺňali vtáčie vajcia, ktoré muži spúšťali po lane z útesov alebo zbierali na ostrove Horse.

Ostrov je rezerváciou Kráľovskej spoločnosti na ochranu vtáctva, ktorá ho kúpila v roku 1972. Hoci je ostrov neobývaný, niektoré polia sa stále obrábajú, aby sa zabezpečili vhodné podmienky pre chrapkáča poľného. 

## Popis
Maják je 16 m vysoká valcovitá tehlová veža s kordónovou rímsou, okrovým ochozom s liatinovým zábradlím a laternou zakončenou čiernou kupolou. Maják je natretý na bielo. K dvojpodlažným strážnym domčekom s plochou strechou prilieha ďalšia veža s nautofónom (hmlovým hlásičom). Maják sa nachádza na najvyššom bode ostrova a každých 30 sekúnd vydáva päť bielych zábleskov v trvaní 2,5 sekundy. Maják bol automatizovaný v roku 1991 a je diaľkovo ovládaný prevádzkovateľom, spoločnosťou Northern Lighthouse Boards z Edinburghu.

Údaje

* Výška majáka: 16 m,
* Výška svetla: 79 m n. m.,
* Dosah: 21 nm,
* Svietivosť: 180 000 cd,
* Charakteristika svetla: FI(5) W 30s.

Identifikátor:

* ARLHS: SCO-049,
* Admiralita: A3676,
* NGA: 3228.

## Galéria

Súbor:Copinsay Lighthouse - geograph.org.uk - 253493.jpg|Veža
Súbor:Copinsay at dusk - geograph.org.uk - 908975.jpg|Ostrov Copinsay
Súbor:Copinsay sea cliffs - geograph.org.uk - 231941.jpg|Skalisko s majákom


## Referencie


## Iné projekty

## Zdroj

Kategória:Majáky
Kategória:Orkneje
Čierny vrch (vrch v Strážovských vrchoch; 997 m n. m.)

**Čierny vrch** () je vrch Strážovských vrchov. Leží nad obcou Kšinná, približne  severovýchodne od Bánoviec nad Bebravou. 

## Poloha
Nachádza sa v južnej časti pohoria, v geomorfologickom podcelku Nitrické vrchy a časti Suchý. Vrchol leží v Trenčianskom kraji, na pomedzí okresov Bánovce nad Bebravou a Prievidza a zasahuje na katastrálne územia obcí Kšinná a Rudnianska Lehota. Je súčasťou mohutného hrebeňa, vystupujúceho medzi Rudnianskou a Kšinianskou kotlinou a Bánovskou pahorkatinou.

## Opis
Čierny vrch leží v strednej časti hlavného hrebeňa Nitrických vrchov, v spoločnom masíve s nepatrne nižšou Veľkou Homoľou (). Tá je južným susedom, juhozápadne leží Malá Homoľa (), západne sa nachádza Kňaží stôl (), severne je sedlom pod Čiernym vrchom oddelený Suchý vrch () a východným smerom leží Boškovie laz (). Vrch patrí do povodia Nitry; východnú časť hrebeňa odvodňujú prítoky Nitrice, západnú prítoky Radiše, smerujúcej do Bebravy. Najbližšími obcami sú Kšinná a Závada pod Čiernym vrchom na západe a Rudnianska Lehota na východe. V sedle severne od vrcholu sa nachádza veža retranslačnej trasy.

### Výhľady
Suchý vrch s riedkym porastom vo vrcholovej časti umožňuje sčasti obmedzený kruhový výhľad. Pozorovateľné sú okolité vrchy pohoria, časť Hornonitrianskej kotliny a Bánovskej pahorkatiny. Pri vhodných podmienkach je možné vidieť južnú časť Malej Fatry, Kremnické vrchy, Vtáčnik, Tribeč, Považský Inovec či Biele Karpaty.

## Prístup
* po  značke po hlavnom hrebeni:
** z juhu z Rokoša cez Veľkú Homoľu
** zo severu zo Suchého vrchu 
* po  značke cez Kšiniansku poľanu:
** od východu z obce Rudnianska Lehota 
** od západu z obce Kšinná

## Referencie

## Pozri aj
* Suchý – geomorfologická časť
* Nitrické vrchy – geomorfologický podcelok
* Zoznam vrcholov v Strážovských vrchoch

## Externé odkazy
* Poloha na turistickej mape

Kategória:Vrchy v Strážovských vrchoch
Kategória:Vrchy pod 1000 metrov na Slovensku
Kategória:Vrchy v okrese Bánovce nad Bebravou
Kategória:Vrchy v okrese Prievidza
Kategória:Kšinná
Kategória:Rudnianska Lehota
Kategória:Turistická značkovaná trasa číslo 0708
Drieňový vrch

**Drieňový vrch** môže byť:

* vrch v Malých Karpatoch, pozri Drieňový vrch (vrch v Malých Karpatoch)
* vrch v Považskom Inovci, pozri Drieňový vrch (vrch v Považskom Inovci)
* vrch v Strážovských vrchoch, pozri Drieňový vrch (vrch v Strážovských vrchoch)
* vrch v Štiavnických vrchoch, pozri Drieňový vrch (vrch v Štiavnických vrchoch)
Adenylosukcinát

**Adenylosukcinát** je medziprodukt konverzie purínového nukleotidu inozínmonofosfátu (IMP) na adenozínmonofosfát (AMP). Túto reakciu katalyzuje adenylosukcinátsyntáza pomocou adície aspartátu na IMP a vyžaduje energiu z fosfoanhydridovej väzby v podobe guanozíntrifosfátu (GTP). GTP sa využíva namiesto adenozíntrifosfátu (ATP), aby reakcia nezávisela na jednom z jej produktov.

## Referencie

## Pozri aj
* Inozínmonofosfát

## Zdroj

Kategória:Nukleotidy
Trenčanov mlyn

**Trenčanov mlyn** (v minulosti *Požonský mlyn*, *Senný mlyn*, *Miestny mlyn*, nem. *Heumühle*, *Gemein*(*d*)*e Mühl*) je bývalý vodný mlyn v záhradkárskej osade Trenčianka v katastrálnom území mesta Svätý Jur.

## História
Prvá písomná zmienka o mlyne pochádza z roku 1769. Pri mlyne tečie Limbašský potok, v minulosti nazývaný aj Myslenický.

## Súčasný stav
Z budovy mlyna sa stala ruina bez strechy a zarastená stromami. Tretina z nej bola zrekonštruovaná na obydlie.

## Kúpalisko Trenčianka
**Kúpalisko Trenčianka** (predtým *Kúpeľ Extravillán*) bolo letné kúpalisko, ktoré pri vtedajšom *Požonskom mlyne* v roku 1931 zriadila vtedajšia majiteľka mlyna Terézia Trenčanová. Nachádzal sa tu otvorený bazén a kabínkové šatne. Voda, ktorá sa nachádzala v bazéne, pochádzala z potoka, ktorý poháňal aj mlyn.

Kúpalisko úplne zaniklo na prelome 20. a 21. storočia.

## Referencie

Kategória:Svätý Jur
Trenčianka (rozlišovacia stránka)

**Trenčianka** môže byť:
* potok vo východnej časti okresu Trenčín, pozri Trenčianka
* záhradkárska osada vo Svätom Juri, pozri Trenčianka (Svätý Jur)
* zaniknuté kúpalisko, pozri Trenčanov mlyn. Kúpalisko Trenčianka
Dušan Kužel

**Dušan Kužel**  (* 7. september 1940, Martin -  † 18. december 1985, Bratislava) bol slovenský spisovateľ, učiteľ, novinár, dramatik a prekladateľ.

## Život a tvorba
Detstvo a mladosť prežil v Kláštore pod Znievom. Pochádzal z rodiny prenasledovanej systémom 50. rokov kvôli účasti jeho otca na príprave SNP. Po ukončení štúdia na Filozofickej fakulte Univerzity Komenského v Bratislave, odbor literatúra a dejepis, bol dva roky učiteľom v Trebišovskom okrese a potom pracoval v Bratislave v nakladateľstve Smena a neskôr ako redaktor v časopise Kultúrny život. Debutoval poviedkami v časopise Mladá tvorba, ktorý bol platformou skupiny autorov Generácia 56. Tým bol prijatý kritikou ako jej účastník. Jeho debut *Vráti sa niekto iný* v roku 1964 dostal kladné kritiky a nadobudol väčší význam v rámci slovenskej literatúry. Táto zbierka obsahuje desať poviedok, z ktorých  posledná *Tichý chlapec odchádza* sa stala v slovenskej literatúre príslovečná. Dušan Kužel použil starú tému v modernom šate - tému slovenskej dediny, o ktorej písal jednoduchou modernou slovenčinou realistickým štýlom. Popritom sa mu podarilo vyhnúť moralizovaniu a sentimentalite. V roku 1967 vydal zbierku próz *Mimobežky*, ktoré vyznievajú rezignovanejšie a smutnejšie. V zbierke sú tri poviedky  s témou medziľudských vzťahov, zblíženia, hľadania a nenachádzania. V roku 1970 ho vylúčili z predsedníctva Zväzu slovenských spisovateľov zrejme kvôli básni o Danke Košanovej, ktorú uverejnil sedem dní po okupácii vojskami Varšavskej zmluvy. 
V normalizačnom období napísal román *Lampa*, ktorý publikovali až v roku 1992 kvôli kriticky vyznievajúcemu príbehu učiteľa, ktorý ušiel pred systémom. Medzi rokmi 1972 - 1976 učil na gymnáziu. Ďalších deväť rokov bol na voľnej nohe a pracoval pre rozhlas ako dramatik. Zomrel v roku 1985.

## Dielo
### Poézia
* Sonety, 1971 
### Próza
*  Vráti sa niekto iný, 1964, zbierka poviedok
*  Mimobežky, 1967, zbierka poviedok
*  Útek z neba, 1969, zbierka poviedok
*  Lampa, 1991, román
### Rozhlasové hry
*  Brzdná dráha, 1977
*  Vykoľajenie, 1979
*  Nebehaj stále za mnou, 1979
*  Ale veď ja mám pravdu,  1984

### Scenáristika
* Sladké bezvládie, TV/komédia, 1978

### Preklad z češtiny
* Konec starých časů (Vladislav Vančura), 1979
### Výbery
* Dielo I a Dielo II (Tatran,  zostavila Zora Prušková),  2003

## Ocenenia
*  Cena Ivana Kraska za najlepšiu prvotinu *Vráti sa niekto iný*, 1964
*  Cena Asociácie slovenských spisovateľov in memoriam za román *Lampa*, 1992 

## Referencie

## Pozri aj
* Generácia 56
* Slovenská literatúra

Kategória:Slovenskí spisovatelia
Kategória:Slovenskí prozaici
Kategória:Slovenskí dramatici
Kategória:Slovenskí stredoškolskí pedagógovia
Kategória:Slovenskí publicisti
Kategória:Slovenskí prekladatelia
Kategória:Laureáti Ceny Ivana Kraska
Kategória:Absolventi Filozofickej fakulty Univerzity Komenského v Bratislave
Arthur

**Arthur** (* cca. 2007, Ekvádor - † 8. december 2020, Örnsköldsvik, Švédsko) bol túlavý pes pôvodom z Ekvádoru, ktorý sa v roku 2014 dostal do pozornosti celosvetových médií, keď sa pripojil k štvorčlennému tímu zo Švédska na pretekoch naprieč Amazonským pralesom. 

Švédsky tím naberal sily pred 32 kilometrov dlhým úsekom pretekov, keď si Mikael Lindnord všimol vychudnutého a zraneného psa, ktorý sa prechádzal popri kontrolnom stanovišti. Zvieraťa mu prišlo ľúto, a tak otvoril konzervu a psovi hodil kúsok mäsa. Keď sa švédsky tím rozhodol pokračovať v púti, Lindnord si všimol, že ich pes nasleduje a síce si držal spočiatku od štyroch cudzincov odstup, ten sa postupne skracoval.

Pes putoval s tímom skrze džungľu, brodil sa hlbokým bahnom, no bol odhodlaný Lindnorda, ktorý ho nakŕmil, nasledovať. Prvé vážnejšie problémy sa vyskytli pred ďalšou časťou trasy, ktorú bolo potrebné zdolať na kajakoch. Lindnord pomenoval psa Arthur podľa Kráľa Arthura. Rozhodcovia nariadili nechať Arthura na brehu, no ten skočil do vody a s celých síl sa snažil udržať tempo so svojimi záchrancami. Lindnord neskôr vytiahol Arthura do kajaku, za čo si vyslúžil potlesk od divákov stojacich neďaleko od rieky. Pes sprevádzal tím až do cieľovej rovinky.

Príbeh zatúlaného psa už v priebehu pretekov vzbudil pozornosť celosvetových médií a najmä vďaka internetovej podpore sa neskôr podarilo Mikaelovi Lindnordovi dosiahnuť, aby bol Arthur transportovaný do Švédska. V novej krajine musel podstúpiť 120-dňovú karanténu, počas ktorej absolvoval operáciu, pre viaceré hlboké rany na tele. V marci 2015 sa natrvalo presťahoval do Lindnordovho domu v Örnsköldsviku, kde žil až do svojho skonu v decembri 2020. Zomrel na zhubný nádor.

Na motívy tohto nezvyčajného príbehu priateľstva by mal vzniknúť film. Mark Wahlberg mal hrať postavu Mikaela Lindnorda, ktorý mal byť prítomný priamo na natáčaní.

## Referencie

## Zdroj

Kategória:Slávne psy
Plátok

**Plátok** môže byť:
* malý plát, pozri plát
* pri výrobe polovodičov: kotúč, ktorý sa odreže z monokryštálu polovodiča, potom sa naň nanáša mozaika integrovaných obvodov a nakoniec sa rozseká na jednotlivé čipy, pozri plátok (polovodič)
* v hudbe: starší názov trstinového jazýčka, pozri trstinový jazýček
* v kuchárstve: filé alebo jedlo pripravené dusením filé, pozri filé
* nárečovo: vrchná časť kúdele zhotovená z pásov plátna alebo iného materiálu, pozri pod kúdeľ
* v kováčstve: 
** druh podkovy, ktorá sa v minulosti používala v lete, pozri pod podkova
** druh pílky na kov, pozri pod pílka na kov
** kovová súčiastka na konci osi voza, ktorá slúži na upevnenie kolesa, pozri pod voz
* pejoratívne: podradná tlač (najmä noviny), pozri napr. bulvárna tlač

## Zdroje
Veľká cena Mexika 2021

**Veľká cena Mexika 2021** (špa. **Formula 1 Gran Premio de la Ciudad de México 2021**), boli preteky Formule 1, ktoré sa konali dňa 7. novembra 2021 na okruhu Autódromo Hermanos Rodríguez v Mexiko City, hlavnom meste Mexika. Bola to 18. Veľká cena sezóny 2021.

Max Verstappen vyhral preteky pred svojím hlavným súperom v súboji o titul Lewisom Hamiltonom a pred svojím tímovým kolegom z Red Bullu Sergiom Pérezom. Pérez sa vďaka tretiemu miestu stal prvým mexickým jazdcom, ktorý dokončil Veľkú cenu na domácej pôde na pódiu, čo viedlo k veľkým oslavám priamo na pretekárskom okruhu. Valtteri Bottas, ktorý docielil Pole Position v sobotňajšej kvalifikácii, skončil v pretekoch po kolízii s Danielom Ricciardom v prvom kole na 15. mieste.

## Výsledky
### Kvalifikácia

**Poznámky:**
* – Štart zo 17. miesta kvôli výmene motora
* – Štart z 18. miesta kvôli výmene motora
* – Trest odňatia piatich miest na štarte kvôli výmene prevodovky; z dôvodu trestov iných pretekárov štart z 16. miesta
* – Štart z 19. miesta kvôli výmene motora
* – Štart z posledného miesta kvôli výmene motora a prevodovky

### Preteky

## Priebežné poradie šampionátu
;Poradie o Pohár jazdca (Top 5)

;Poradie o Pohár konštruktérov (Top 5)

## Referencie

Kategória:Veľká cena Mexika 
Kategória:Formula 1 v roku 2021
Kategória:2021 v Mexiku
Zoznam častí seriálu Susedia (10. séria)

Nasledujúci zoznam je zoznam častí 10. série seriálu **[[Susedia (seriál)|Susedia]]**.

* Zoznam častí seriálu Susedia (1. séria)
* Zoznam častí seriálu Susedia (2. séria)
* Zoznam častí seriálu Susedia (3. séria)
* Zoznam častí seriálu Susedia (4. séria)
* Zoznam častí seriálu Susedia (5. séria)
* Zoznam častí seriálu Susedia (6. séria)
* Zoznam častí seriálu Susedia (7. séria)
* Zoznam častí seriálu Susedia (8. séria)
* Zoznam častí seriálu Susedia (9. séria)

## Referencie

Susedia (10. séria)
Kesa (rúcho)

**Kesa** ( ; ; ;;) je rúcho ordinovaného budhistického mnícha, alebo mníšky, prehodená cez ľavé rameno, chrbát a zviazaná pod pravým podpazuším. Slovo kesa je odvodené zo sanskrteského kasája (zvírenie, podľa procesu farbenia). V sanskrte a páli majú takéto rúcha aj všeobecný výraz , ktorý odkazuje na rúcha bez ohľadu na farbu. 

## Pôvod
Toto rúcho pochádza zo starovekej indie, kde ho nosili nasledovníci Buddhu. Kesa je symbolom jednoduchého Buddhovho odevu a pozostáva zo zošitých kúskov tej istej látky (hovorí sa, že si Buddha po osvietení ušil svoje prvé rúcho z kúskov látky ktoré zostali po spaľovaní mŕtvol).   

## Vývoj
Pôvodne sa kesa šila z vyradených látok ktoré už nemali hodnotu a vyhadzovali sa (nasledovníci Buddhu nesmeli vlastniť nič cenné, čo sa týkalo aj kňazov). Aby sa vedeli rozlíšiť laici od nelaikov, začali sa látky farbiť. Ako sa kessa dostávala do chladnejších oblastí Číny, pridávali sa spodné vrstvy oblečení. Kesa sa tak stala dekoratívnym prvkom poukazujúcim na jej nositeľa ako kňaza.   

## Referencie

Kategória:Budhizmus
Kategória:Budhistické výhonky
Kategória:Náboženské odevy
Markos Popillis Sótys

**Markos Popillis Sótys** () bol starogrécky športovec.
 
Markos Popillis Sótys z pamfýlskeho mesta Pergé (čestný občan frýgskej Kibyry) bol víťaz na tlóskych hrách *Megala Kroneia*  v bežeckej súťaži diaulos. Pripomína to nápis *TAM II 585*, objavený v archeologickej lokalite starovekého lýkijského mesta Tlós, datovaný do prelomu 2. a 3. storočia. 
   
Nápis ďalej uvádza, že agonista (gr. agónistés, agonistika: pretekárske umenie, amatérske pretekanie na olympijských hrách a iných súťažiach v starom Grécku)  M. Popillis Sótys bol počas športovej kariéry, t. j. zrejme zväčša po miestnych súťažiach (agonoch), vyznamenaný titulmi: „*πυθιονίκης, ολυμπιονίκης, πλειστονίκης, παράδοξος“* - pythionikes, olympionikes, pleistonikes a paradoxos.
 
Taliansky historik Luigi Moretti nezaradil Sótysa do svojho zoznamu olympijských víťazov, pretože nevedel, či tu išlo o olympijské víťazstvo v élidskej Pise, alebo len o víťazstvo na olympiáde v nejakom neďalekom maloázijskom meste. V mnohých nápisoch, v ktorých sa pri olympijskom víťazstve (pri zmienke *Ὀλύμπια* - Olympia) nenachádza dodatok * ἐν Πείςῃ* (v Pise) je spravidla viac než pravdepodobné, že „*olympionikes*“ dosiahol svoje víťazstvo na niektorej inej olympiáde.
  
## Referencie a bibliografia

 
## Pozri aj
* Zoznam olympijských víťazov staroveku
 
Kategória:Starogrécki športovci
Žihľavník (vrch v Strážovských vrchoch)

**Žihľavník** () je vrch Strážovských vrchov. Leží nad obcou Omšenie, približne  východne od Trenčína. 

## Poloha
Nachádza sa v strednej časti pohoria, v geomorfologickom podcelku Zliechovská hornatina a časti Basky. Vrchol leží v Trenčianskom kraji, na území okresu Trenčín a v katastrálnom území obce Omšenie. Je súčasťou mohutného masívu Basky a časť vrchu patrí do prírodnej rezervácie Žihľavník.

## Opis
Žihľavník leží v tesnom susedstve vrchu Baské (), ktorý je najvyšším vrcholom tejto oblasti. Túto dvojicu najvyšších vrchov oddeľuje nevýrazné sedlo. Svahy vrchu klesajú sprvu pozvoľne, následne sú však na severe, západe i juhu strmé zrázy s mnohými bralami. Východným susedom je vrch Baské, južne leží vrch Svitana (), západne Viliamová () a severne Omšenská Baba (). Severné a západné svahy odvodňuje riečka Teplička do Váhu, juhozápadné potok Machnáč do Bebravy v povodí rieky Nitra. Najbližšími obcami sú Omšenie na západe, Dolná Poruba na severe a Slatinka nad Bebravou na juhu. 

### Výhľady
Nesúvislý porast vrcholovej časti Žihľavníka, jeho poloha a nadmorská výška umožňuje zaujímavý kruhový výhľad. Pozorovateľné sú mnohé vrchy pohoria, no pri vhodných podmienkach aj pohorie Vtáčnik, Tribeč, Považský Inovec, Biele Karpaty, Malá a Veľká Fatra.

## Prístup
Na Žihľavník nevedie značený chodník, modrá značka však prechádza blízkym sedlom, odkiaľ sa dá dostať na vrchol.

* po  značke:
** zo západu z Omšenia
** z východu zo sedla Trtavka cez Baské 
* po  značke cez Baské:
** od juhu z obce Slatinka nad Bebravou 
** od severovýchodu z obce Dolná Poruba

## Referencie

## Pozri aj
* Basky – geomorfologická časť
* Zliechovská hornatina – geomorfologický podcelok
* Zoznam vrcholov v Strážovských vrchoch

## Externé odkazy
* Poloha na turistickej mape

Kategória:Vrchy v Strážovských vrchoch
Kategória:Vrchy pod 1000 metrov na Slovensku
Kategória:Vrchy v okrese Trenčín
Kategória:Omšenie
Karafiát

**Karafiát** môže byť:
*ľudovo:
** rod klinček (*Dianthus*), najmä jeho šľachtené taxóny a najmä klinček záhradný, pozri klinček a klinček záhradný
**mak vlčí
*priezvisko, napr.:
**Ferdinand Karafiát (1870–1928)
**Iveta Karafiátová = Iveta Radičová
**Jan Karafiát (1846–1929)
**Josef Karafiát (* 1957)
**Ondřej Karafiát (* 1994)
**Pavel Karafiát (* 1953) 
**Václav Karafiát (1920–2010)

## Pozri aj
*indický karafiát (=aksamietnica - lat. *Tagetes*)

## Zdroje
Iveta Karafiátová

**Iveta Karafiátová** môže byť:

* Iveta Frühauf Karafiátová (* 1988), slovenská reprezentantka v ľadovom hokeji
* Iveta Radičová, rod. Karafiátová (* 1956), slovenská sociologička, v rokoch 20102012 premiérka SR

Karafiátová, Iveta
Ohníček

**Ohníček** môže byť:
*malý oheň, pozri oheň
*ľudovo: 
**mak vlčí (*Papaver rhoeas*)
**hlaváčik letný (*Adonis aestivalis*)
*český detský časopis, ktorý vychádzal v rokoch 1950 až 2001, pozri Ohníček (časopis)
Kokrheľ

**Kokrheľ** alebo **kokrhel** môže byť:
* ľudovo: mak vlčí
* nárečovo:
** starý veľa kašľajúci človek, pozri starec a kašeľ
** nadávka mrzutému človeku
* zastarano: vysoký čepiec alebo klobúk, najmä ženský, pozri pod čepiec

## Zdroje
Červánky

**Červánky** môže byť:
* zora:
** ako jav na horizonte, pozri zore (východ slnka)
** ako predzvesť, pozri predzvesť
*rumenec
*mak vlčí
Pleskanec

**Pleskanec** môže byť:
*ľudovo: mak vlčí
*nárečovo: 
**facka
**nepodarené pečivo, pozri pečivo a nepodarok

## Zdroje
Prchlík

**Prchlík** môže byť:
*ľudovo: mak vlčí
*priezvisko, napr.:
**Ivan Prchlík
**Václav Prchlík
**Vladimír Prchlík
Karol Fako

**Karol Fako** (* 24. november 1931 – † 21. február 2020) bol slovenský hokejový reprezentant. 

Bol klubovou legendou Slovana Bratislava, za ktorý odohral 14 sezón. Hrával na pozícií útočníka a preslávil sa svojou technikou. V Slovane sa preslávil najmä v útoku s Jánom Starším a Júliusom Černickým. 

Za Česko-slovenskú reprezentáciu odohral v období 1949 až 1960 29 zápasov, v ktorých strelil 9 gólov. Bol držiteľom bronzovej medaily z majstrovstiev sveta 1959. Po skončení aktívnej kariéry pôsobil ako tréner mládežníckych mužstiev, v Rakúsku, Taliansku a vo Švajčiarsku. V decembri 2004 ho uviedli do Siene slávy slovenského hokeja.

## Referencie


## Externé odkazy
* 
* Sieň slávy SR
* Národná encyklopédia športu

Kategória:Česko-slovenskí hokejisti
Kategória:Slovenskí hokejisti
Kategória:Olympionici na Letných olympijských hrách 1960
Kategória:Česko-slovenskí olympionici
Kategória:Hráči HC Slovan Bratislava
Kategória:Členovia Siene slávy slovenského hokeja
Kategória:Osobnosti z Bratislavy
Sádocký vrch

**Sádocký vrch** () je vrch Strážovských vrchov. Leží nad obcou Sádočné, približne  juhozápadne od Rajca.

## Poloha
Nachádza sa v severnej polovici pohoria, v geomorfologickom podcelku Zliechovská hornatina a časti Strážov. Vrchol leží na rozhraní Žilinského a Trenčianskeho kraja, na hranici okresov Žilina a Považská Bystrica a hrebeňom vedie aj hranica katastrálnych území obcí Fačkov a Sádočné. Sádocký vrch je súčasťou hrebeňa, vedúceho z Hrubej Kečky severným smerom na Srniak.

## Opis
Sádocký vrch je súčasťou hrebeňa, lemujúceho tok Rajčanky a jeho vrcholová časť má pretiahnutý tvar západo-východného smeru. Hrebeň vedie z dominantného Strážova severovýchodným smerom cez Čierny vrch a Sádocký vrch až na Srniak. Západným susedom je Ostrá Kečka (), severne ležia Stráne (), východne susedí Bartošová () a južne leží Úplaz () a Kozol (). Južne orientované svahy hrebeňa odvodňujú prítoky Rajčanky, zo severných voda odteká riekou Domanižanka do Váhu. Najbližšími sídlami sú severne ležiace Sádočné a Čelkova Lehota, východne situovaný Fačkov a juhozápadne ležiace Čičmany. 

### Výhľady
Súvislý lesný porast hrebeňa neponúka veľa možností na rozhľad, no malé odlesnené lokality umožňujú obmedzený výhľad. Horizontu dominujú najmä okolité vrchy pohoria a neďaleký majestátny Kľak a Reváň. Viditeľná je tak najmä Lúčanská Fatra a Súľovské vrchy, z vhodných miest je na horizonte vidieť Veľkú Raču, Pilsko či Lysú horu.

### Geológia
Masív Sádockého vrchu tvoria vápencovo-dolomitové súvrstvia triasového veku, zaraďované do príkrovu Ostrej Malenice tektonickej jednotky hronika. Samotný vrchol kóty tvoria tzv. strážovské vápence (anis). Tieto sú pozdĺž prešmykového zlomu presunuté do nadložia mladších wettersteinských vápencov (ladin - karn).

## Prístup
Na vrchol nevedie značená trasa, preto najľahší prístup je hrebeňom, zo severu odbočením zo  chodníka z Briestenného na Hrubú Kečku. Od juhu je prístup lesom z obce Fačkov.

## Referencie

## Pozri aj
* Strážov (geomorfologická časť)
* Zoznam vrcholov v Strážovských vrchoch

## Externé odkazy
* Poloha na turistickej mape

Kategória:Vrchy v Strážovských vrchoch
Kategória:Vrchy pod 1000 metrov na Slovensku
Kategória:Vrchy v okrese Považská Bystrica
Kategória:Vrchy v okrese Žilina
Kategória:Sádočné
Kategória:Fačkov